  Туспуктэм: Иван Коновалов Наталия Сильвестрова «Котьку мед пиштоз шунды» – ӵапак та мереткыл улсын 31 ар ӵоже «Шундыкар» лагерь ужа. Туэ со Удмуртиысь, Башкортостанысь но Татарстанысь ог 100 пала быгатӥсь удмурт нылпиослы ӧсъёссэ усьтӥз. Укмыс нунал ӵоже соос 11 пӧртэм ӧръёсъя ужазы. Сямлы пӧрмэм фольклор, театр, эстрада, суредаськон, видеоискусство, туспуктон, крезьгур, кибашлы но дӥськут дизайн сяна, пиналъёс понна проектирование ӧрез выльдӥзы но блогинг выль отряд усьтӥзы. « Егитъёс ужало нимысьтыз «Даур ТВ» интернет-телеканал понна. Соос кылдыто кыӵе ке выль рубрикаос, выль видеоос снимать каро, и соин выль емыщъёстиы ми азьланяз адӟомы на соослэсь » Виолетта Анисимова, «Шундыкар» лагерьлэн кивалтӥсез Блогинг отрядлэн ӧнерчиез Богдан Анфиногенов валтэм улсын нылпиос видео снимать карыны, солы сценарий дасяны, техникаен вырыны дышетскизы, блогъёсты мерлыко вотэсъёсын азинтон бордын ужазы.  «Даур ТВ» студия татын карим. Куинь передача лэсьтӥм, именно басьтӥм конкретно форматъёс Даур ТВ-ысь – Чеберай шоу, Бур ӵукнаен, Нуназе подкаст, тыршим соосты нуыны, лэсьтыны репортаж, студиысь вераськыны » Богдан Анфиногенов, «Блогинг» отрядлэн ӧнерчиез Со сяна, пиналъёсын блогинг, СММ но журналистика удысъёсысь ӧнерчиос пумиськизы. Соос ужзылэн аспӧртэмлыкъёсыныз тодматӥзы. Пичи Пурга ёросысь Кечол гуртысь Маша Абрамова блогинг но медиа удысэн куинь ар пала тунсыкъяське. Нылаш со ӧръёсъя пӧртэм лагерьёсы но курсъёсы пыриське, озьы ик аслэстыз блогзэ нуэ. «Шундыкарын» выль отряд усьтӥськемез тодыса, Маша кема малпаськытэк отчы куриськонзэ келяз. « Туж трос малы дышетским. Ми туж трос сниматьтӥм видео Даур ТВ-е, туж трос шоу сниматьтӥм, постъёс гожъям. Туж трос лыктыло спикеръёр, дано адямиос, и со сыӵе тунсыко но шулдыр мыным потэ » Маша Абрамова, «Шундыкар» лагере пыриськись «Шундыкаре» Маша ньылетӥзэ лыктӥз ни. Та лагерь кыкетӥ дор кадь луиз ни, пусъе нылаш. « Шундыкар со уже не просто лагерь, со кыӵе ке но улон, со яратон. Со сыӵе инты, кытын потэ весь мынэмед, мынэмед. И тон возьмаськод быдэс ар, чтобы татчы мыныны » Маша Абрамова, «Шундыкар» лагере пыриськись Театр отряд туэ мунё спектакль пуктэ. Пиналъёс понна та ӧр ӵапак выль, вера ӧнерчи Илья Акилов. Соос мылкыдзэс геройёссылы выжтыны дышетскизы, сюлмаськонъёссэс мунёоссы пыр возьматыны тыршизы. Удмурт кылын спектакль Сергей Козловлэн «Ёжик в тумане» выжыкылэзъя дасяло.  «Одновременно солэн капчи веросэз, но с другой стороны отын мурез вань солэн. Малпаськод кадь, тымет пичи гинэ шуыса, тэтчиськод но, пумзэ тыметлэсь уд шедьтӥськы. Вот ми татын просто тыршим шӧдыны, утчаны со тыметлэсь пумзэ, кыӵе емышъёс отысь поттом шуыса» Илья Акилов, «Театр» отрядлэн ӧнерчиез Пичи Пурга ёросысь Вуж Мӧнья гуртысь Евгений Имполитов сценалы но театрлы пичи дырысеныз синмаськемын. Мунё спектакле со нырысьсэ пыриське.  «Куклаосын мар ке но золгес, тросгес можно адӟыныты. Нылпиосын тон уд быгаты сальто лэсьтыны яке мар ке но ещё адӟытыны, киосын сыӵе зол вырыны, куклаосын тон быгатод, и со мыным туж кельше, потому что со выль опыт, туж тунсыко » Евгений Имполитов, «Шундыкар» лагере пыриськись «Шундыкар» лагерь котькуд ар тунсыкъятэ но дораз кыске. Татын тэк улыны уг луы. Нылпиос выль тодон-валанъёс басьто, шутэтско но шулдыръясько, зэмос эшъёс шедьто. Тегъёс: пиналъёс Шунды Шундыкар удмуртъёс Удмуртия  